hotchpotch/miracl-hf-unified huggingface dataset:
ดิจิมอนครอสวอร์ส
ดิจิมอนครอสวอร์ส () () เป็นหนึ่งในชุดภาพยนตร์การ์ตูนโทรทัศน์ ดิจิตอลมอนสเตอร์ ลำดับที่ 6 ผลิตโดย โตเอะ แอนิเมชัน ออกอากาศครั้งแรกเมื่อวันที่ 6 กรกฎาคม ค.ศ. 2010 ถึงวันที่ 25 มีนาคม ค.ศ. 2012 มีจำนวนตอนทั้งหมด 79 ตอน ออกอากาศถึง 3 ฤดูกาล
ในโลกมนุษย์ "คุโด ไทกิ" เด็กหนุ่มผู้มีความสามารถพิเศษในด้านกีฬาทุกรูปแบบ "ฮิโนะโมโตะ อาคาริ" เพื่อนสนิทของไทกิ หลังจากแข่งขันกีฬาบาสเกตบอลแล้วได้พบกับ "ซึรุกิ เซนจิโร่" เด็กหนุ่มผู้ที่คิดว่าเป็นคู่ปรับของไทกิได้ท้าสู้กับไทกิแต่ว่าไทกิได้ยินเสียงทำนองดนตรีประหลาดพร้อมกับเสียงลึกลับที่ได้ยินแค่ไทกิเท่านั้น แต่แล้วเหตุการณ์ประหลาดในโลกมนุษย์เริ่มขึ้นเมื่อระบบสื่อสารในโลกมนุษย์มีความผิดปกติขึ้นมา ไทกิ, อาคาริ และ เซนจิโร่ ได้ไปที่ต้นเหตุจึงพบกับสิ่งมีชีวิตปริศนาโดยต้องการให้ไทกิเข้าร่วมกองทัพทำให้ไทกิและเพื่อนทั้ง 2 ถูกเข้ามิติในโลกดิจิตอล ไทกิได้พบกับดิจิมอนที่มีชื่อว่า "เซาท์มอน" ดิจิมอนผู้ชื่นชอบเสียงเพลง "บาริสตามอน" ดิจิมอนผู้ช่วยของเซาท์มอน ทำให้ไทกิต้องเผชิญหน้ากับ "กองทัพจักรวรรดิบากุระ" กองทัพดิจิมอนที่ชั่วร้ายซึ่งทำลายระบบเน็ตเวิร์คในโลกมนุษย์พร้อมกับโลกดิจิตอล ไทกิจึงร่วมต่อสู้และสร้างกองทัพที่มีชื่อว่า "ครอสฮาร์ต" ขึ้นมา
ในขณะเดียวกันกองทัพที่ต่อกรกับบากุระยังมีอีก 2 กลุ่มคือ "บลูแฟลย์" กองทัพสีน้ำเงินผู้มีดิจิมอนที่มีพลังแข็งแกร่งนำทีมโดย "อาโอนุมะ คิริฮะ" เจเนรัลของบลูแฟลย์ และ "ทไวไลท์" กองทัพลึกลับที่มีจุดประสงค์อันลึกลับนำทีมโดย "อามาโนะ เนเนะ" ทั้ง 2 กลุ่มเป็นทั้งคู่ปรับและมิตรทำให้ไทกิเจออุปสรรคในการช่วยเหลือโลกดิจิตอล
หลังจากที่ไทกิได้กลับมายังโลกมนุษย์และได้รับพลังใหม่ของเชาท์มอนคือ โชวชินคะ ไทกิได้กลับไปในยังโลกดิจิตอลอีกครั้งตามคำบอกของโอเมกามอนหลังจากที่กลับไปยังโลกดิจิตอลอีกครั้งซึ่งคราวนี้โลกดิจิตอลได้เปลี่ยนแปลงไปกลายเป็นอาณาจักรทั้ง 7 และมีศัตรูกลุ่มใหม่ที่มีชื่อว่า "เดธเจเนอรัล" ซึ่งเป็นผู้ปกครองอาณาจักรทั้ง 7 อย่างไรก็ตามเพื่อนพ้องในโลกดิจิตอลอย่างคิริฮะและเนเนะได้มาช่วยอีกครั้งเพื่อต่อกรกับเหล่าเดธเจเนอรัลและกองทัพบากุระที่ได้สร้างแผนที่มีชื่อว่า D5
หลังจากศึกระหว่างกองทัพบากุระสิ้นสุดลงในช่วงเวลา 1 ปีไทกิได้เป็นกัปตันชมรมบาสเก็ตบอล ยู เป็นสมาชิกของชมรมบาสเก็ตบอล และ "อาคาชิ ทางิรุ" นักเรียนชั้นมัธยมศึกษาปีที่ 1 รุ่นน้องของไทกิโดยทางิรุได้พบกับมิติที่ดิจิมอนอาศัยที่มีชื่อว่า "ดิจิควอตซ์" และได้พบกับดิจิมอนที่อาศัยอยู่ในมิติและได้พบกับ กัมดรามอน ดิจิมอนมังกรจิ๋วเมื่อได้พบเจอมิติดิจิควอตซ์ทำให้ทางิรุท้าทายในสิ่งที่ไม่เคยทำกลายเป็นดิจิมอนฮันเตอร์โดยไม่รู้ตัวและได้เข้ามาพัวพันเรื่องของดิจิควอตซ์และดิจิมอนฮันเตอร์ ทำให้เกิดเรื่องราวที่แปลกประหลาดต่างๆนาๆ
ดูเพิ่ม "รายชื่อตัวละครในดิจิมอนครอสวอร์ส"
เป็นช่วงแนะนำข้อมูลของดิจิมอนโดยส่วนมากเป็นข้อมูลของดิจิมอนตัวหลักในเรื่อง โดยมอนิเตอร์มอนเป็นผู้บรรยายหลัก (เฉพาะตอนที่ 1-9 และ 12)
เป็นช่วงแนะนำรายละเอียดข้อมูลของดิจิมอนต่างๆพร้อมกับดิจิเมโลดี้ โดยเป็นการวางแผนตลาดของดิจิมอนครอสโหลดเดอร์ ผู้บรรยายคือไทกิและมอนิเตอร์มอน อย่างไรก็ตามตั้งแต่ตอนที่ 31-54 ได้เพิ่มบทบรรยายเพื่อทำความเข้าใจกับดิจิมอนที่ปรากฏ (เริ่มตั้งแต่ตอนที่ 13 จนจบฤดูกาลที่ 2)
ดิจิมอนโชไคคอนเนอร์ คือช่วงท้ายของตอนแต่ละตอนของดิจิมอนครอสวอร์ส เหล่านักล่าวัยเยาว์ผู้ข้ามเวลาโดยแนะนำรายระเอียดของดิจิมอน และได้มีภาพดิจิครอสในจินตนาการต่างๆ ผู้บรรยายก็คือตัวละครหลักในเรื่อง ซึ่งจะผลัดกันบรรยายในแต่ละตอนของแต่ละสัปดาห์
ทรงธรรมกัลยาณีภิกษุณีอาราม
ทรงธรรมกัลยาณีภิกษุณีอาราม หรือวัตรทรงธรรมกัลยาณี เป็นอารามภิกษุณีในประเทศไทย ตั้งอยู่บริเวณถนนเพชรเกษม ตำบลพระประโทน อำเภอเมืองนครปฐม จังหวัดนครปฐม
วัตรทรงธรรมกัลยาณี ก่อตั้งขึ้นโดยพระภิกษุณีโพธิสัตต์ วรมัย กบิลสิงห์ โดยในปี พ.ศ. 2505 สมเด็จพระมหาวีรวงศ์ (จวน อุฏฺฐายี) (ต่อมาเป็นสมเด็จพระสังฆราช) ได้มีพระกรุณามาวางศิลาฤกษ์สร้างโบสถ์ของวัตรทรงธรรมกัลยาณี
รือบับ
รือบับ (; ) เป็นที่เข้าใจกันว่าเป็นเครื่องดนตรีที่มีการละเล่นกันตั้งแต่ในบริเวณสามจังหวัดชายแดนใต้ มาเลเซีย สุมาตราเหนือของประเทศอินโดนีเซีย และชวา ใช้ในการแสดง เมาะโย่งหรือมะโย่ง ซึ่งการละเล่นนี้ไม่สามารถระบุได้ว่าเป็นเป็นศิลปะละครรำในวัฒนธรรมหลวงหรือเป็นวัฒนธรรมราษฎร์ของคนถิ่นมลายู แต่ที่ปัตตานีปรากฏหลักฐานการละเล่นนี้ที่หนังสือ ฮิกายัดปัตตานีหรือพงศาวดารปัตตานี ในสมัยคริสต์ศตวรรษที่ 17 รือบับมีลักษณะโดยรวมคล้ายกับซอสามสายของภาคกลาง
อาเมน
อาเมน (ศัพท์ยิว/ศัพท์โปรเตสแตนต์) หรือ เอเมน (ศัพท์คาทอลิก) หรือ อามีน (ศัพท์มุสลิม) ( "/ɑːˈmɛn/ หรือ /eɪˈmɛn/"; "/ɑːˈmɛn/"; ; "ah-meen") เป็นคำประกาศยืนยัน ที่พบในคัมภีร์ฮีบรูและคัมภีร์ไบเบิลภาคพันธสัญญาใหม่ ของศาสนายูดาห์และศาสนาคริสต์ โดยมีความหมายว่า "ขอพระเจ้าทรงกระทำให้เป็นดังนั้น"
ในศาสนายูดาห์ ใช้ในการกล่าวตอบกลับเมื่อจบคำอธิษฐาน ว่า "อาเมน" และในศาสนาคริสต์ ได้นำคำว่า "อาเมน" ไปใช้ในการนมัสการพระเจ้าด้วย ในศาสนาอิสลาม มีการใช้คำว่า "อามีน" ในการจบคำละหมาด ซึ่งเป็นมาตรฐานของมุสลิมทั่วโลก คำว่าอามีนยังมีความหมายอีกว่า "แท้จริง" (Verily) และ "อย่างแท้จริง" (Truly) นอกจากนี้ยังสามารถนำมาใช้เรียกขานที่แสดงถึงข้อตกลงที่เข้มแข็ง เช่น "อามีนสำหรับ..." เป็นต้น
คำว่า อาเมน ปรากฏหลักฐานที่ค้นพบครั้งแรกว่ามีการใช้ในหนังสือกันดารวิถี ซึ่งเป็นหนึ่งในห้าเล่มของคัมภีร์ทานัคของโมเสส เขียนชึ้นในช่วงประมาณ 1405 ปีก่อนคริสตกาล โดยคริสต์ศาสนิกชนบางกลุ่มเชื่อว่า เป็นคำที่มีรากศัพท์เก่าแก่ที่สุดที่มนุษย์ใช้ ตั้งแต่ยุคสมัยพระเจ้าทรงสร้างโลกแล้ว
ในภาษาอังกฤษ คำว่า อาเมน ออกเสียงได้ทั้ง อาเมน (/ɑːˈmɛn/) และ เอเมน (/eɪˈmɛn/) ในพจนานุกรมภาษาอังกฤษ ฉบับออกซฟอร์ด มักใช้คำว่า เอเมน มากกว่า อาเมน ในภาษาไทยจึงมีการออกเสียงได้ทั้งสองแบบ ส่วนชาวมุสลิมทั่วโลก ออกเสียงว่า อามีน
จีรุตม์ ณ นคร
จีรุตม์ ณ นคร (พ.ศ. 2513-2539) เป็นนักแสดง นักร้อง นายแบบ เป็นที่รู้จักการเป็นแดนเซอร์ให้กับ เจ เจตริน ร่วมถ่ายในมิวสิกวิดีโอ คาใจ และยังแสดงภาพยนตร์เรื่อง" สมองกลคนอัจฉริยะ" ผลงานละครเรื่อง "ทรายสีเพลิง" ที่หมิว ลลิตา และวิลลี่ รับบทเป็นตัวเอก จีรุตม์เสียชีวิตเมื่อวันที่ 29 มิถุนายน พ.ศ. 2539 จากอาการหัวใจวายเฉียบพลัน
การปิดน่านฟ้าทั่วยุโรปจากการปะทุของเอยาฟยาตลาเยอคุตล์ พ.ศ. 2553
ภายหลังจากการปะทุครั้งที่สองของเอยาฟยาตลาเยอคุตล์ในไอซ์แลนด์ พ.ศ. 2553 ส่งผลให้เกิดการปิดน่านฟ้าทั่วยุโรป เนื่องจากมีความกังวลว่ากองเศษหินซึ่งถูกปลดปล่อยออกมาหลังการปะทุจะลอยเข้าไปอยู่ในเฉลียงการบินมาตรฐานและทำให้เครื่องยนต์ของอากาศยานเสียหาย ห้วงอากาศยานควบคุมของหลายประเทศถูกปิดตามระเบียบเครื่องมือการบิน ทำให้มีผู้โดยสารตกค้างนับล้านคน ส่งผลให้เป็นการปิดการจราจรทางอากาศครั้งใหญ่ที่สุดนับตั้งแต่สงครามโลกครั้งที่สอง และเนื่องจากพื้นที่อากาศส่วนใหญ่ปิดการจราจรทางอากาศ ทำให้อีกหลายประเทศได้รับผลกระทบจากการยกเลิกเที่ยวบินเหล่านี้ด้วยเช่นกัน
การปะทุดังกล่าวเกิดขึ้นใต้ธารน้ำแข็ง น้ำเย็นจากน้ำแข็งซึ่งกำลังละลายทำให้ลาวาเย็นตัวลงอย่างรวดเร็ว ทำให้มันแตกออกเป็นอนุภาคแก้ว (ซิลิกา) ขนาดเล็กมาก และเถ้า และถูกพัดพาไปพร้อมกับพวยเถ้าถ่าน เนื่องจากธรรมชาติของอนุภาคเถ้าถ่านและปริมาตรมหาศาลของไอน้ำ ซึ่งเกิดจากการละลายของธารน้ำแข็ง ได้ทำให้พวยเถ้าถ่านซึ่งเป็นอันตรายต่ออากาศยานถูกส่งขึ้นไปยังชั้นบรรยากาศเบื้องบนอย่างรวดเร็ว
สมาคมขนส่งทางอากาศระหว่างประเทศ ประมาณการว่าอุตสาหกรรมสายการบินจะสูญเสียรายได้กว่า 148 ล้านยูโร (200 ล้านดอลลาร์สหรัฐ) ต่อวัน ระหว่างการปิดน่านฟ้าดังกล่าว ทั้งฟินแลนด์และสหรัฐอเมริกาต่างก็มีรายงานการค้นพบแก้วจากภูเขาไฟในอากาศยานของตน เป็นการเน้นถึงอันตรายต่ออากาศยานซึ่งบินผ่านพวยเถ้าถ่าน
นี่คือรายชื่อประเทศซึ่งปิดห้วงอากาศยานควบคุมตามระเบียบเครื่องมือการบินหลังจากการปะทุ: ออสเตรีย, เบลเยี่ยม, สาธารณรัฐเช็ก, เดนมาร์ก, เอสโตเนีย, หมู่เกาะแฟโร, ฟินแลนด์, เยอรมนี, ฮังการี, ไอร์แลนด์, อิตาลี (ตอนเหนือของประเทศ), แลตเวีย, ลักเซมเบิร์ก, เนเธอร์แลนด์, โปแลนด์, โรมาเนีย, สโลวาเกีย, สโลวีเนีย, สวิตเซอร์แลนด์ และสหราชอาณาจักร อย่างไรก็ตาม ประเทศไอซ์แลนด์อันเป็นที่ตั้งของเอยาฟยาตลาเยอคุตล์ กลับได้รับผลกระทบน้อยมากจนน่าประหลาดใจ
สุดใจ เหล่าสุนทร
ศาสตราจารย์ สุดใจ เหล่าสุนทร อดีตอธิการวิทยาลัยวิชาการศึกษา และอธิการบดีมหาวิทยาลัยศรีนครินทรวิโรฒคนแรก และอดีตผู้อำนวยการโรงเรียนมัธยมวัดเบญจมบพิตร
ศาสตราจารย์ สุดใจ เหล่าสุนทร หรือ ศาสตราจารย์ ดร.สุดใจ เหล่าสุนทร ได้สมรสกับ ผู้ช่วยศาสตราจารย์.ดร.มาเรีย เหล่าสุนทร 
มีบุตร-ธิดาด้วยกันทั้งหมด 3 คน คือ
อธิการวิทยาลัยวิชาการศึกษา
อธิการบดีมหาวิทยาลัยศรีนครินทรวิโรฒ 
พุทธศักราช 2516 ก่อนหน้าเหตุการณ์ 14 ตุลาคม 2516 ในช่วงเวลาที่ ศาสตราจารย์ ดร.สุดใจ เหล่าสุนทร ดำรงตำแหน่งอธิการบดีวิทยาลัยวิชาการศึกษา คณาจารย์ นิสิต และข้าราชการ ได้ร่วมกันเรียกร้องต่อรัฐบาลให้ปรับฐานะวิทยาลัยวิชาการศึกษาเป็นมหาวิทยาลัย และย้ายสังกัดจากกระทรวงศึกษาธิการไปขึ้นกับทบวงมหาวิทยาลัย ท่ามกลางการปกครองที่เข้มงวดรุนแรงของรัฐบาลทหารในขณะนั้น เพื่อความคล่องตัวในการพัฒนาโครงสร้าง การบริหาร และการเรียนการสอนที่จำกัด ไปสู่การเป็นมหาวิทยาลัยและการขยายตัวที่มีความหลากหลายวิชาชีพ ท้ายที่สุดมหาวิทยาลัยศรีนครินทรวิโรฒ “มหาวิทยาลัยที่เจริญเป็นศรีสง่าแก่มหานคร” ก็ได้รับการสถาปนาขึ้นในปีถัดมา (29 มิถุนายน 2517) โดยมี ศาสตราจารย์ ดร.สุดใจ เหล่าสุนทร เป็นอธิการบดี (พุทธศักราช 2512 – 2521)
ผู้อำนวยการโรงเรียนมัธยมวัดเบญจมบพิตร
ณ วันที่ 28 มิถุนายน พ.ศ. 2517 ได้มีประกาศใช้พระราชบัญญัติมหาวิทยาลัยศรีนครินทรวิโรฒ พ.ศ. 2517 ในราชกิจจานุเบกษา เล่มที่ 91 ตอนที่ 112 ดังนั้น ในวันที่ 29 มิถุนายน 2517 โดยรวมวิทยาลัยเขตทั้งหมดเป็นมหาวิทยาลัยศรีนครินทรวิโรฒ แล้วโอนไปสังกัดทบวงมหาวิทยาลัย และเรียกชื่อมหาวิทยาลัยและชื่อวิทยาเขตตามสถานที่ตั้งของวิทยาเขตต่อท้าย ยกเว้นวิทยาเขตพระนครให้เปลี่ยนเป็นมหาวิทยาลัยศรีนครินทรวิโรฒ บางเขน
ก่อนที่จะได้รับการยกฐานะเป็นมหาวิทยาลัยได้นั้น ทางวิทยาลัยวิชาการศึกษาได้เริ่มมีการเคลื่อนไหวมาตั้งแต่ปี พ.ศ. 2512 ทั้งนี้ เมื่อครั้งที่ศาสตราจารย์ ดร. สุดใจ เหล่าสุนทร เข้าดำรงตำแหน่งอธิการวิทยาลัยวิชาการศึกษา และเห็นว่าการบริหารงานของวิทยาลัยนั้นขาดความคล่องตัวอยู่มาก เนื่องด้วยข้อจำกัดหลายประการอันจะเป็นปัญหาระยะยาวในการขยายผลด้านการศึกษาในอนาคตต่อไป ท่านจึงได้ร่างพระราชบัญญัติเพื่อขอยกฐานะเป็นมหาวิทยาลัยต่อสภาวิทยาลัยวิชาการศึกษา โดยในระหว่างนั้น ศาสตราจารย์ ดร. สุดใจ เหล่าสุนทร ได้ออกเอกสารที่ช่วงนั้นเรียกว่า ‘เอกสารปกขาว’ เพื่อชี้แจงหลักการและเหตุผลดังกล่าวแก่ผู้ที่สนใจรับทราบ โดยคำปรารภของเอกสารชิ้นนี้ ได้กล่าวว่า
วันที่ 29 มิถุนายน 2517 เป็นวันยกฐานะวิทยาลัย วิชาการศึกษา เป็นมหาวิทยาลัยศรีนครินทรวิโรฒ ตามราชบัญญัติมหาวิทยาลัยศรีนครินทรวิโรฒ 2517 ประกาศในราชกิจจานุเบกษา เล่มที่ 91 ตอนที่ 112 และมีผลใช้บังคับตั้งแต่ วันที่ 29 มิถุนายน 2517 มหาวิทยาลัยจึงถือเอา วันที่ 29 มิถุนายน เป็นวันยกฐานะวิทยาลัยวิชาการศึกษา เป็นมหาวิทยาลัย ศรีนครินทรวิโรฒ ผู้ที่มีบทบาทสำคัญในการยกฐานะวิทยาลัยวิชาการศึกษาเป็นมหาวิทยาลัย ศรีนครินทรวิโรฒ คือ ศาสตราจารย์ ดร.สุดใจ เหล่าสุนทร และเพื่อเป็นเกียรติแก่ ศาสตราจารย์ ดร.สุดใจ เหล่าสุนทร จึงเรียกวันที่ 29 มิถุนายน เป็น วันสุดใจ เหล่าสุนทร
ยกน้ำหนักในซีเกมส์ 2009
ซีเกมส์ 2009มีการจัดการแข่งขันกีฬายกน้ำหนักขึ้นที่ โรงเรียนพอนสะหวัน ในนครหลวงเวียงจันทน์ โดยมีการชิงชัยกันทั้งสิ้น 13 เหรียญทอง เป็น ชาย 7 เหรียญทอง และหญิง 6 เหรียญทอง โดยเจ้าสนามครั้งนี้ คือประเทศอินโดนีเซีย ซึ่งคว้าเหรียญทองไปได้มากถึง 5 เหรียญทอง ส่วนไทยอยู่อันดับ 2 ได้ 4 เหรียญทอง และเจ้าภาพลาวอยู่อันดับ 5 ได้ 1 เหรียญทอง
ธงรวมเกาหลี
ธงรวมเกาหลีเป็นธงที่คิดขึ้นเพื่อใช้เป็นตัวแทนของทั้งประเทศเกาหลีเหนือและเกาหลีใต้ในการแข่งขันกีฬาระดับนานาชาติ เริ่มใช้ครั้งแรกเมื่อปี ค.ศ. 1991 โดยทั้งสองประเทศได้รวมทีมกีฬาของตนเข้าเป็นทีมเดียวในการเข้าร่วมการแข่งขันเทเบิลเทนนิสชิงแชมป์โลกครั้งที่ 41 ที่เมืองชิบะ ประเทศญี่ปุ่น และการแข่งขันฟุตบอลเยาวชนชิงแชมป์โลกครั้งที่ 6 ที่กรุงลิสบอน ประเทศโปรตุเกส
ประเทศเกาหลีเหนือและเกาหลีใต้ได้ร่วมเดินสวนสนามภายใต้ธงรวมเกาหลีในพิธีเปิดการแข่งขันกีฬาโอลิมปิกฤดูร้อน 2000 ที่เมืองซิดนีย์ ประเทศออสเตรเลีย, โอลิมปิกฤดูร้อน 2004 ที่กรุงเอเธนส์ ประเทศกรีซ, โอลิมปิกฤดูหนาว 2006 ที่เมืองโตริโน ประเทศอิตาลี และในการแข่งขันกีฬาเอเชียนเกมส์ 2006 ที่กรุงโดฮา ประเทศกาตาร์ อย่างไรก็ตาม ในการแข่งขันกีฬารายการดังกล่าว ทั้งสองประเทศจะแยกกันแข่งขันกีฬาในนามของชาติตนเอง ในโอลิมปิกฤดูร้อน 2008 ที่กรุงปักกิ่ง สาธารณรัฐประชาชนจีน คณะกรรมการจัดการแข่งขันกีฬาโอลิมปิกในครั้งนั้นได้วินิจฉัยว่าทั้งสองประเทศต้องเข้าร่วมแข่งขันแยกกันตามประเทศของตน ทำให้ในการแข่งขันโอลิมปิกฤดูร้อนครั้งนี้ไม่มีการใช้ธงรวมเกาหลี ธงรวมเกาหลีจะนำกลับมาใช้อีกครั้งในโอลิมปิกฤดูหนาว 2018 และ เอเชียนเกมส์ 2018.
ธงนี้ถือเป็นสัญลักษณ์ร่วมของทั้งเกาหลีเหนือและเกาหลีใต้ พื้นธงเป็นสีขาว ที่กลางธงเป็นรูปแผนที่คาบสมุทรเกาหลีสีฟ้า โดยรูปแผนที่ดังกล่าวได้รวมถึงเกาะเชจู ซึ่งตั้งอยู่ทางตะวันตกเฉียงใต้ของประเทศเกาหลีใต้ ในปี 2006 ทั้งสองประเทศได้ตกลงกันที่จะใช้รูปแผนที่ในธงซึ่งรวมถึงเกาะด๊อกโดด้วยอีกเกาะหนึ่ง อย่างไรก็ตาม ธงนี้มิได้สถานะเป็นธงอย่างเป็นทางการของทั้งสองประเทศแต่อย่างใด
ธงชาติสาธารณรัฐประชาธิปไตยคองโก
ธงชาติสาธารณรัฐประชาธิปไตยคองโกที่ใช้อยู่ในเวลานี้ได้ประกาศใช้อย่างเป็นทางการเมื่อวันที่ 20 กุมภาพันธ์ ค.ศ. 2006 โดยรัฐธรรมนูญใหม่ฉบับใหม่ของสาธารณรัฐประชาธิปไตยคองโก ซึ่งได้มีการให้สัตยาบันในเดือนธันวาคม ค.ศ. 2005 และมีผลบังคับใช้เมื่อเดือนกุมภาพันธ์ ค.ศ. 2006 ได้ระบุให้ใช้ธงซึ่งมีลักษณะที่ใกล้เคียงกับธงชาติในช่วง ค.ศ. 1960 - 1971 โดยแก้ไขสีธงจากสีน้ำเงิน (royal blue) เป็นสีฟ้า (sky blue) ซึ่งสีดังกล่าวนี้มีความหมายถึงสันติภาพ สำหรับสีแดงในธงนี้หมายถึง เลือดของผู้สละชีพเพื่อชาติ ดวงดาวหมายถึงอนาคตอันสดใสของชาติ
ที่มาของธงชาติสาธารณรัฐประชาธิปไตยคองโกมาจากธงของสมาคมแอฟริกันนานาชาติ (Association Internationale Africaine) ซึ่งเป็นสมาคมที่สมเด็จพระเจ้าเลโอโปลด์ที่ 2 แห่งเบลเยียมทรงจัดตั้งขึ้น (สมาคมนี้จัดตั้งขึ้นในฐานะองค์กรทางด้านมนุษยธรรม แต่แท้จริงเป็นเพียงองค์กรบังหน้าการกดขี่ขูดรีดดินแดนคองโกของพระเจ้าเลโอโปลด์) ธงดังกล่าวนี้ได้ถูกชักขึ้นครั้งแรกในปี ค.ศ. 1877 ธงนี้นัยว่าได้รับการออกแบบโดย เฮนรี มอร์ตัน สแตนลีย์ นักสำรวจทวีปแอฟริกาผู้มีชื่อเสียง มีลักษณะเป็นธงพื้นสีน้ำเงิน มีรูปดาวห้าแฉกสีทองอยู่กลางธง ดาวดังกล่าวหมายถึงแสงสว่างแห่งอารยธรรมซึ่งบัดนี้ได้ฉายแสงเหนือแผ่นดินส่วนที่มืดมนที่สุดของทวีปแอฟริกาแล้ว ธงนี้ต่อมาได้กลายเป็นธงชาติของเสรีรัฐคองโกภายหลังจากดินแดนคองโกได้รับการยอมรับว่าอยู่ในความยึดครองของเบลเยียมอย่างเป็นทางการในการประชุมที่เบอร์ลินใน ค.ศ. 1884
ต่อมาเมื่อเบลเจียนคองโกได้รับเอกราชในวันที่ 30 มิถุนายน ค.ศ. 1960 ก็ได้จัดตั้งประเทศใหม่เป็นสาธารณรัฐคองโก (เลโอโปลด์วิลล์) (ปัจจุบันเมืองเลโอโปลด์วิลล์ได้เปลี่ยนชื่อเป็นเมืองกินชาซา) ธงชาติของสาธารณรัฐคองโกแห่งนี้ยังคงลักษณะพื้นฐานจากธงเดิมไว้ แต่ได้มีการเพิ่มรูปดาวขนาดเล็ก 6 ดวงไว้ที่ด้านต้นธง เพื่อหมายถึงจังหวัดในความปกครองทั้ง 6 จังหวัดในเวลานั้น ธงดังกล่าวนี้ได้ใช้อยู่ในระหว่าง ค.ศ. 1960 - 1963
หลังสิ้นสุดวิกฤตการณ์คองโกในปี ค.ศ. 1966 โมบูตู เซเซ เซโก (Mobutu Sese Seko) ได้สถาปนาการปกครองระบอบเผด็จการภายใต้ชื่อสาธารณรัฐคองโกที่ 2 เขาได้กำหนดธงชาติขึ้นใหม่เป็นธงสีน้ำเงิน มีรูปดาวสีเหลืองซึ่งถูกย่อขนาดลงและย้ายไปไว้ที่มุมธงบนด้านคันธง ในพื้นธงพาดทับตามแนวทแยงจากมุมขวาบนลงมายังมุมซ้ายล่างของธงด้วยแถบสีแดงขอบเหลือง ซึ่งสีแดงหมายถึงเลือดของประชาชน สีเหลืองหมายถึงความเจริญรุ่งเรือง สีน้ำเงินหมายถึงความหวัง ดวงดาวหมายถึงความเป็นเอกภาพ เมื่อได้มีการเปลี่ยนนามประเทศเป็นสาธารณรัฐซาอีร์ในปี ค.ศ. 1971 จึงได้มีการเปลี่ยนธงใหม่อีก ธงดังกล่าวนี้ถูกสร้างขึ้นในฐานะส่วนหนึ่งของความพยายามสร้างความเป็นแอฟริกาขึ้นในชาติ (re-Africanization) ของโมบูตู และได้ใช้อย่างเป็นทางการมาจนถึงการขับไล่โมบูตูลงจากอำนาจในปี ค.ศ. 1997
หลังสิ้นสุดการปกครองของโมบูตูแล้ว จึงได้มีการฟื้นฟูเอาธงชาติสมัยสาธารณรัฐที่หนึ่งมาเป็นสัญลักษณ์อีกครั้ง และได้เปลี่ยนแปลงมาสู่ธงปัจจุบัน ซึ่งเลียนแบบจากธงของสาธารณรัฐที่ 2 ในปี ค.ศ. 2006
นกกระเรียนกู่
นกกระเรียนกู่ (Whooping Crane) เป็นนกที่สูงที่สุดในทวีปอเมริกาเหนือ เป็นนกกระเรียนที่กำลังจะสูญพันธุ์ ชื่อนกกระเรียนกู่จากเสียงกู่ร้องของนก เป็นนกกระเรียนหนึ่งในสองชนิดที่พบในอเมริกาเหนือ อีกชนิดคือนกกระเรียนเนินทราย มีอายุ 22-24 ปีในธรรมชาติ ปัจจุบันคาดว่ามีเหลืออยู่ประมาณ 250 ตัว
นกกระเรียนกู่เมื่อโตเต็มที่มีขนสีขาว มงกุฎแดง ปากยาวแหลม สีเข้ม ปลายปีกสีดำ มองเห็นได้ชัดเวลาบิน ลูกนกมีสีน้ำตาลจาง ขณะบินจะเหยียดคอตรงไปข้างหน้า ขายาวสีเข้มจะเหยียดไปด้านหลัง นกกระเรียนกู่สูงเกือบ 1.5 ม. ช่วงปีกกว้าง 2.3 ม.เพศผู้หนักโดยเฉลี่ย 7 กก.ขณะที่เพศเมียหนักประมาณ 6 กก.
ไทโกะโนะทัตสึจิง
ไทโกะโนะทัตสึจิง (; ) เป็นเกมตีกลอง ซึ่งผลิตโดยบริษัท นัมโค จากประเทศญี่ปุ่น ซึ่งจัดวางจำหน่ายทั้งในรูปของเกมตู้, นินเทนโด ดีเอส, เพลย์สเตชัน 2, เพลย์สเตชันพอร์เทเบิล, วี, iPhone OS, Advanced Pico Beena และโทรศัพท์มือถือ โดยในหลายเวอร์ชันได้ถูกจัดวางจำหน่ายในญี่ปุ่น และจัดวางจำหน่ายในอเมริกาเหนือโดยใช้ชื่อว่า "Taiko: Drum Master" โดยดัดแปลงให้เข้ากับวัฒนธรรมของภูมิภาคนั้นๆ สำหรับการจัดวางจำหน่ายนอกประเทศญี่ปุ่น
ผู้เล่นจะใช้ไม้ตีกลองไทโกะจำลองเป็นตัวเล่นโดยใช้ตีตามจังหวะตามสัญลักษณ์ที่ปรากฏบนจอ สำหรับเครื่องเล่นเพลย์สเตชัน 2 และวี สามารถเล่นได้ด้วย "TaTaCon" (แท่นตีกลองไทโกะ) เป็นตัวควบคุมพิเศษซึ่งมีลักษณะคล้ายกับกลองไทโกะขนาดเล็ก ส่วนเวอร์ชันนินเทนโดดีเอส กับไอโพน โอเอส จะใช้ระบบทัชสกรีนสำหรับตีกลอง
นอกจากนี้ ในระบบนินเทนโดดีเอส กับเพลย์สเตชันพอร์เทเบิล ยังสามารถร่วมเล่นแข่งแบบสี่คน
ผู้เล่นจะต้องถือไม้ตีกลองขณะเล่น โดยตีกลองให้ตรงจังหวะตามเกมที่กำหนดไว้ โดยที่ลักษณะของกลองจะแบ่งเป็นซีกซ้ายและซีกขวา และมีปุ่มข้างกลองด้านซ้ายและด้านขวาเช่นกัน ผู้เล่นจะต้องตีกลองตามจังหวะของเพลงที่กำหนดไว้ บนหน้าจอจะมีแถบตีจังหวะสีเทา และมีตัวโน้ตเป็นรูปหน้ากลองสีแดงหรือสีฟ้าวิ่งจากขวามาซ้ายมายังจุดตี โดยที่ผู้เล่นจะต้องตีกลองเมือโน้ตหน้ากลองมาอยู่ที่จุดตี
เพลงที่นำมาบรรจุส่วนมากเป็นเพลงแนว เจ-ป็อป, เพลงประกอบอนิเมะและโทคุซัทสึ, เพลงคลาสสิก, เพลงสำหรับเด็ก/เพลงญี่ปุ่น, เพลงรวมหลากหลายรูปแบบ, ทำนองเพลงจากเกมดัง และ ทำนองออริจินอลที่สร้างใหม่โดยนัมโค โดยระบบซาวด์แทรคเหล่านี้ได้ถูกจัดวางจำหน่ายช่วงปีค.ศ. 2008 ซึ่งมีทั้งในเวอร์ชัน ไทโกะโนะทัตสึจิง 10, ไทโกะโนะทัตสึจิง 11, ไทโกะโนะทัตสึจิง DS: Touch de Dokodon และ Mecha! ไทโกะโนะทัตสึจิง DS: 7-tsu no Shima no Daibouken
ตัวละครในเกม ไทโกะโนะทัตสึจิง ออกแบบเพื่อสร้างสีสันและมีความเป็นมาต่าง ๆ ของตัวละคร ซึ่งออกแบบโดย โยโคโอะ ยูคิโกะ (横尾有希子) ตัวละครเอกของเรื่องได้แก่ ฝาแฝดกลองไทโกะ วาดะดน (和田どん) และ วาดะ คัทสึ (和田かつ) สามารถดูเพิ่มได้ที่ ตัวละครในไทโกะโนะทัตสึจิง
ชา แท-ฮย็อน
ชา แท-ฮย็อน (; 25 มีนาคม พ.ศ. 2519 — ) เป็นทั้งนักแสดง และนักร้องชาวเกาหลี โดยมีผลงานสร้างชื่อในเมืองไทยได้แก่ภาพยนตร์เรื่อง "ยัยตัวร้ายกับนายเจี๋ยมเจี้ยม" นอกจากนี้ ภาพยนตร์ที่เขาแสดงนำในฉบับภาษาไทย มักใช้คำว่า "นายเจี๋ยมเจี้ยม" มาใช้ประกอบการตั้งชื่อภาพยนตร์
ชา แท-ฮย็อน มีผลงานภาพยนตร์ครั้งแรกใน "Hallelujah" ในปี ค.ศ.1997 แม้ว่าเขาจะเป็นนักร้องในปีค.ศ. 2001 แต่ในหลายๆประเทศต่างรู้จักเขาในฐานะผู้รับบทเป็นตัวเอกในภาพยนตร์เรื่อง "ยัยตัวร้ายกับนายเจี๋ยมเจี้ยม" ที่แสดงคู่กันกับ จวน จีฮุน เสียมากกว่า ถึงกระนั้น เขาก็ยังมีผลงานการแสดงที่หลากหลาย ตั้งแต่ "Papa" (1996) และถ่ายโฆษณาให้กับเกม Mario Kart DS ที่จัดวางจำหน่ายในเกาหลีใต้ นอกจากนี้เขายังเป็นเพื่อนสนิทของ คิม จองกุ๊ก และฮอง ยูงมิน
ชา แท-ฮย็อน เป็นดีเจของบางช่องรายการวิทยุ และในปีค.ศ. 2007 เขาก็ได้รับรางวัลเบสท์ดีเจจาก KBS ด้วยเช่นกัน
ลาซาอีรวซ
ลาซาอีรวซ () เป็นเพลงชาติของสาธารณรัฐซาอีร์ ตั้งแต่ปี พ.ศ. 2515 - พ.ศ. 2540 ประพันธ์เนื้อร้องโดยโจเซฟ ลูตุมบา ทำนองโดยซีมง-ปีแยร์ บอกา ดี อึมปาซี ลงดี
เคนอิจิ ลูกแกะพันธุ์เสือ
เคนอิจิ ลูกแกะพันธุ์เสือ (; ) เป็นหนังสือการ์ตูนญี่ปุ่น และอนิเมะ เขียนโดย "มัตสึเอะนะ ชุน" โดยนำเรื่อง "สำนักเพี้ยนเซียนยุทธภพ" มาเขียนใหม่ ลิขสิทธิ์ฉบับหนังสือการ์ตูนในไทยเป็นของสำนักพิมพ์วิบูลย์กิจ สำหรับเวอร์ชันอนิเมะที่ฉายในประเทศไทย ได้มีการจัดฉายทางช่อง ทรู สปาร์ค
เคนอิจิ ลูกแกะพันธุ์เสือ เป็นเรื่องราวของเด็กหนุ่มชื่อ "เคนอิจิ" ผู้เรียนศิลปะการต่อสู้หลากแขนง และในเรื่องนี้มีตัวละครที่เป็นชาวไทยรายสำคัญ ที่มีฝีมือเก่งกาจอย่างน้อยสามรายด้วยกัน
เนื้อเรื่องมุ่งเน้นไปยังส่วนของ "เคนอิจิ ชิราฮามะ" ผู้ซึ่งถึงจุดพลิกผันของชีวิตขณะเป็นนักเรียนไฮสคูลวัย 16 ปี เขาเป็นผู้ที่ไม่มีพรสวรรค์ด้านการต่อสู้ใดๆ เลย แต่อยู่มาวันหนึ่งเขาได้พบกับ "มิอุ" นักเรียนหญิงห้องเดียวกันกับเขา และได้เห็นมิอุต่อสู้กับนักเลงที่คิดจะมาทำมิดีมิร้ายกับเธออย่างกล้าหาญ แต่ตัวเคนอิจิเองกลับไม่สามารถทำอะไรได้ นอกจากดูมิอุต่อสู้เท่านั้น ด้วยความชื่นชมในตัวของมิอุ กับทั้งเกลียดในความไม่เอาไหนของตัวเอง ทำให้เขาตัดสินใจไปเรียนศิลปะการต่อสู้ที่สำนัก "เรียวซัมปาคุ" ซึ่งเป็นสำนักที่เป็นบ้านของมิอุนั่นเอง ในสำนักนี้ประกอบด้วยอาจารย์ที่ชำนาญศิลปะการต่อสู้แขนงต่างๆ ไม่ว่าจะเป็น ยูยิสสู คาราเต้ กังฟู มวยไทย หรือแม้แต่อาจารย์ผู้ชำนาญการใช้อาวุธทุกประเภท โดยมี "ฮายาโตะ" เจ้าสำนักผู้มีฝีมือเป็นเลิศ การเรียนศิลปะการต่อสู้ของเคนอิจิเต็มไปด้วยความยากลำบาก เพราะเขาเป็นลูกศิษย์เพียงคนเดียว แต่ต้องฝึกศิลปะการต่อสู้ทุกประเภทที่เหล่าบรรดาอาจารย์ของเขาฝึกสอนให้ หนึ่งในอาจารย์ของเขาคือ "อาภาไชย หอภาไชย" อาจารย์สอนมวยไทย เป็นผู้ที่ทำให้เคนอิจิเกือบตายอยู่หลายหน เพราะอาภาไชยไม่รู้จักออมมือ ทำให้เคนอิจิกลัวอาภาไชยมาก
การกระโดดเข้าเป็นผู้ฝึกศิลปะการต่อสู้นั้น ทำให้เขาพบกับโลกของนักสู้ และมีนักสู้ฝีมือดีมากมายที่มาประลองกับเขา แม้ว่าเขาจะสามารถล้มคนเหล่านั้นได้เท่าไหร่ แต่ก็มีคู่ต่อสู้ที่มีฝีมือเหนือกว่าปรากฏตัวเสมอ บางครั้งเกือบต้องเสียชีวิตเพราะเจอคู่ต่อสู้ที่มีฝีมือมากกว่า แต่ด้วยไหวพริบกับทั้งความช่วยเหลือของอาจารย์และเพื่อนๆ ทำให้เขารอดมาได้ทุกครั้ง
เรียงจากความอาวุโส อายุมากไปถึงอายุน้อย ในจำนวนอาจารย์ทั้ง 6 คน ฮายาโตะเป็นคนที่มีอายุมากที่สุด ส่วนชิงุเระอายุน้อยที่สุด
ในวันที่ 15 มีนาคม ค.ศ. 2007 บริษัทแคปคอมได้จัดวางจำหน่ายเกมเคนอิจิ ลูกแกะพันธุ์เสือเป็นชุดแรกโดยใช้ชื่อว่า "Shijō Saikyō no Deshi Kenichi: Gekitō! Ragnarok Hachikengō" สำหรับเครื่องเล่นเพลย์สเตชัน 2
ราชอาณาจักรลิเบีย
ราชอาณาจักรลิเบีย () เดิมมีชื่ออย่างเป็นทางการว่า สหราชอาณาจักรลิเบีย เป็นรัฐลิเบียสมัยใหม่ซึ่งได้รับการสถาปนาขึ้นเมื่อวันที่ 24 ธันวาคม ค.ศ. 1951 และ สิ้นสุดลงด้วยการรัฐประหารล้มล้างระบอบราชาธิปไตยและเปลี่ยนแปลงการปกครองเป็นระบอบสาธารณรัฐเมื่อวันที่ 1 กันยายน ค.ศ. 1969
รู้ว่าเขาหลอก
รู้ว่าเขาหลอก เป็นเพลงลูกทุ่งจากการขับร้องบันทึกเสียงครั้งแรกของศิรินทรา นิยากร ออกวางจำหน่ายเมื่อ พ.ศ. 2527 ประพันธ์คำร้องและทำนองโดย กานท์ การุณวงศ์ เรียบเรียงต้นฉบับโดย เอนก รุ่งเรือง
กานท์ การุณวงศ์ ผู้แต่งเพลงได้รับแรงบันดาลใจมาจากสภาพธุรกิจวงการเพลงไทยที่กำลังเติบโตและแข่งขันกันอย่างมาก บางทีค่ายเทปอาจไม่เผยยอดจำหน่ายเทปที่แท้จริง แล้วยังสั่งให้นักแต่งเพลงยอมแต่งเพลงใหม่ตามความฉวยโอกาส จึงนำโครงเรื่องนั้นมาถ่ายทอดเป็นบทเพลง โดยสมมติให้เป็นเรื่องความรักของหญิงสาวแทน ทำให้เพลงนี้กลายเป็นเพลงที่สร้างชื่อเสียงให้กับ ศิรินทรา นิยากร ในอัลบั้มชื่อเดียวกับชื่อเพลง ซึ่งมีเพลง "จะขอก็รีบขอ" เป็นเพลงดังอีกเพลงหนึ่งด้วย
เพลง รู้ว่าเขาหลอก ได้รับการนำมาขับร้องใหม่อย่างแพร่หลาย ทั้งในวงการเพลงลูกทุ่ง วงการเพลงสตริง วงการเพลงเพื่อชีวิต โดยมีนักร้องทั้งชายและหญิง ที่ร้องบันทึกเสียงเพื่อผลิตเป็นสตูดิโออัลบั้ม ดังนี้
นางงามนานาชาติ 2010
นางงามนานาชาติ 2010 () จะเป็นการประกวดนางงามนานาชาติครั้งที่ 50 จัดเมื่อวันที่ 7 พฤศจิกายน พ.ศ. 2553 (ตามเวลาในประเทศไทย) โดยจะจัดขึ้นที่เมืองเฉิงตู ประเทศจีน โดย อนากาเบลล่า เอสปิโนซ่า นางงามนานาชาติ 2009 มอบมงกุฎให้แก่ อลิซเบธ มอสเควร่า สาวงามจากเวเนซุเอลา วัย 19 ปี ครองตำแหน่งนางงามนานาชาติ 2010
คำกำกับนาม
คำกำกับนาม คือคำชนิดหนึ่งใช้ประกอบเข้ากับคำนาม เพื่อแสดงชนิดของการอ้างถึงซึ่งถูกสร้างขึ้นโดยคำนามนั้น คำกำกับนามเป็นตัวระบุความชี้เฉพาะทางไวยากรณ์ของคำนาม ในบางภาษาขยายขอบเขตไปถึงปริมาณและจำนวนด้วย คำกำกับนามไม่มีใช้ในภาษาไทย แต่พบได้บ่อยในตระกูลภาษาอินโด-ยูโรเปียน เช่นภาษาอังกฤษมีคำว่า a, an, the ภาษาฝรั่งเศสมีคำว่า le, la, l’, les เป็นต้น
ในการวิเคราะห์ชนิดของคำ คำกำกับนามอาจจัดว่าเป็นคำคุณศัพท์ชนิดพิเศษ นักภาษาศาสตร์สมัยใหม่นิยมจัดแบ่งภายในโครงสร้างแยกส่วนเป็นตัวกำหนด (determiner)
คำกำกับนามแบ่งออกเป็นสองประเภทใหญ่ ๆ ได้แก่ "คำกำกับนามชี้เฉพาะ" และ "คำกำกับนามไม่ชี้เฉพาะ" บางภาษาเป็นส่วนน้อยที่พัฒนาระบบคำของตนเองทำให้มีคำกำกับนามประเภทย่อยเพิ่มเข้ามา คำกำกับนามแต่ละชนิดในแต่ละภาษามีรูปแบบที่แตกต่างกัน ขึ้นอยู่กับสมบัติทางไวยากรณ์อาทิ ลิงค์ จำนวน การก หรือแม้แต่เสียงที่อยู่ติดกัน
คำกำกับนามชี้เฉพาะใช้แสดงว่าคำนามของสิ่งนั้น (หรือหลายสิ่ง) เป็นสิ่งที่ระบุชี้เฉพาะได้แก่ผู้ฟัง อาจหมายถึงสิ่งเดียวกับสิ่งที่ผู้พูดกำลังกล่าวถึง หรือหมายถึงบางสิ่งที่มีเพียงสิ่งเดียวและเป็นที่รู้จักทั่วไป ในภาษาอังกฤษใช้คำว่า the
คำกำกับนามไม่ชี้เฉพาะใช้แสดงว่าคำนามของสิ่งนั้น (หรือหลายสิ่ง) เป็นสิ่งที่ระบุชี้เฉพาะไม่ได้แก่ผู้ฟัง อาจหมายถึงสิ่งที่ผู้พูดกล่าวถึงเป็นครั้งแรก หรือหมายถึงบางสิ่งที่เป็นสิ่งสมมติหรือไม่เกี่ยวข้อง หรือผู้พูดพยายามสื่อนัยทั่วไปให้กับสิ่งนั้น ในภาษาอังกฤษใช้คำว่า a หรือ an กับของหนึ่งสิ่ง (ขึ้นอยู่กับเสียงพยัญชนะแรกของคำถัดไป)
คำกำกับนามแบ่งส่วนถือว่าเป็นคำกำกับนามไม่ชี้เฉพาะ ใช้กับคำนามนับไม่ได้อย่างเช่น น้ำ ซึ่งไม่สามารถกำหนดปริมาณได้แน่นอน คำกำกับนามแบ่งส่วนมีใช้ในภาษาฝรั่งเศสและภาษาอิตาลีเพิ่มเติมขึ้นจากสองประเภทข้างต้น คำภาษาอังกฤษที่ใกล้เคียงคือ some ที่สามารถตัดออกได้ คำนี้อาจพิจารณาว่าเป็นตัวกำหนด (determiner)
คำกำกับนามปฏิเสธใช้ระบุถึง "ความไม่มี" ของคำนาม จึงไม่สามารถจัดได้ว่าเป็นคำกำกับนามชี้เฉพาะหรือไม่ชี้เฉพาะ คำนี้อาจพิจารณาว่าเป็นตัวกำหนด ในภาษาอังกฤษใช้แทนได้ว่า no
รายชื่อวงศ์ในอันดับ Diptera
วงศ์ ของ Diptera
เสรี รุ่งสว่าง
นาย เสรี รุ่งสว่าง เป็นนักร้องเพลงลูกทุ่งจากอำเภอบางปลาม้า จังหวัดสุพรรณบุรี มีชื่อเสียงจากเพลง "จดหมายจากแม่", "เทพธิดาผ้าซิ่น", "ไอ้หนุ่มรถซุง" และ "เรียกพี่ได้ไหม" ที่แต่งโดย ชลธี ธารทอง เคยได้รับรางวัลจากงานกึ่งศตวรรษลูกทุ่งไทยเพลง "ไม้เรียว" และ "เทพธิดาผ้าซิ่น" ผลงานของครูชลธี ธารทอง
เสรีย์ รุ่งสว่าง จบการศึกษาเพียงชั้นประถมศึกษาปีที่ 4 แล้วประกอบอาชีพกรรมการรับจ้างทั่วไป และได้รับการชักชวนจากครูสัมฤทธิ์ รุ่งโรจน์ และเอื้อ อารี ให้มาเป็นนักร้อง โดยเริ่มมีชื่อเสียงจากเพลง “จดหมายจากแม่” แต่งโดยชลธี ธารทอง จากการผลักดันของประจวบ จำปาทอง
เสรีย์ รุ่งสว่างเป็นเพื่อนสนิทกับยอดรัก สลักใจ เป็นผู้ออกมาปกป้อง จนทำให้มีเรื่องวิวาทกับสายัณห์ สัญญา กรณีกล่าวหาว่ายอดรัก สลักใจไม่ได้ป่วยเป็นโรคมะเร็ง ภายหลังเมื่อยอดรัก สลักใจเสียชีวิต ก็ได้อุปสมบทเพื่ออุทิศส่วนกุศลให้
เทศบาลตำบลโพธิ์ชัย
เทศบาลตำบลโพธิ์ชัย สามารถหมายถึง
หรืออาจหมายถึง
จอห์น แม็กเอนโร
จอห์น แพทริก แม็กเอนโร จูเนียร์ เกิดเมื่อ 16 กุมภาพันธ์ ค.ศ. 1959 นักเทนนิสชายชาวอเมริกัน อดีตมือวางอันดับหนึ่งของโลก จัดอันดับโดยเอทีพีติดต่อกัน 4 ปี ระหว่าง ค.ศ. 1981 ถึง 1984 เขาได้เป็นมือวางอันดับหนึ่งของโลกครั้งแรกเมื่อเดือนมีนาคม ค.ศ. 1980 ได้รับรางวัลชนะเลิศเทนนิสแกรนด์สแลม ประเภทชายเดี่ยว 7 ครั้ง (3 ครั้งที่วิมเบิลดัน และ 4 ครั้งที่ยูเอสโอเพน) ประเภทชายคู่ 9 ครั้ง และประเภทคู่ผสม 1 ครั้ง
จอห์น แม็กเอนโรเป็นนักเทนนิสที่ถนัดมือซ้าย นิยมการเล่นลูกวอลเลย์ เป็นที่จดจำในฐานะนักกีฬาอารมณ์ร้อน มักมีปากเสียงกับคู่แข่งและกรรมการผู้ตัดสิน จนถูกตัดสินลงโทษปรับคะแนนบ่อยครั้ง นักกีฬาคู่แข่งร่วมสมัยกับแม็กเอนโร ได้แก่ บิยอร์น บอร์ก จิมมี คอนเนอร์ส และอิวาน เลนเดิล
จอห์น แม็กเอนโร เคยเป็นกัปตันทีมชาติสหรัฐอเมริกันในการแข่งขันเดวิสคัพเป็นเวลา 15 ปี ตั้งแต่ ค.ศ. 1978 ถึง 1992 ปัจจุบันเขารับหน้าที่เป็นผู้บรรยายกีฬาเทนนิสให้กับเครือข่าย CBS, NBC, USA, ESPN และ BBC
ด้านชีวิตส่วนตัว จอห์น แม็กเอนโรสมรสกับนักแสดงหญิง ทาทัม โอ'นีล ในปี 1986 และหย่ากันในปี 1994 เขาสมรสใหม่กับแพตตี สไมท์ นักร้องนำวงดนตรีร็อก Scandal ตั้งแต่ปี 1997 จนถึงปัจจุบัน
พีชญา วัฒนามนตรี
พีชญา วัฒนามนตรี (เกิด 28 เมษายน พ.ศ. 2532) ชื่อเล่น มิน เป็นดารานักแสดงและนางแบบชาวไทยที่มีชื่อเสียง
พีชญาเป็นชาวอำเภอน้ำพอง จังหวัดขอนแก่น เกิดเมื่อวันศุกร์ที่ 28 เมษายน พ.ศ. 2532 เป็นบุตรคนที่ 2 ของสุพัฒน์ วัฒนามนตรี อดีตนายกเทศมนตรีตำบลน้ำพอง อำเภอน้ำพอง และกาญจนา วัฒนามนตรี ครอบครัวของพีชญาประกอบธุรกิจอสังหาริมทรัพย์โครงการหมู่บ้านจัดสรร และเป็นตัวแทนจำหน่ายวัสดุก่อสร้างครบวงจรรายใหญ่ในจังหวัดขอนแก่น พีชญามีพี่ชาย 1 คน ชื่อ วทัญญู วัฒนามนตรี (แม็กซ์)
พีชญาสำเร็จมัธยมศึกษาจาก โรงเรียนสาธิตมหาวิทยาลัยขอนแก่น (ศึกษาศาสตร์) และเป็นนักกีฬาบาสเกตบอลหญิงประจำโรงเรียน เคยได้รับเหรียญทองจากกีฬาสาธิตสามัคคี ครั้งที่ 29 จามจุรีเกมส์ และเคยเป็นนักเรียนแลกเปลี่ยนโครงการ World Experience ณ Columbia Falls High School รัฐมอนแทนา สหรัฐอเมริกา เป็นเวลา 1 ปี ปัจจุบัน สำเร็จการศึกษาระดับปริญญาตรี คณะศิลปศาสตร์ สาขาวิชาภาษาอังกฤษธุรกิจ (Arts Business English) จาก มหาวิทยาลัยอัสสัมชัญ เมื่อวันที่ 18 มกราคม พ.ศ. 2557
พีชญาเข้าสู่วงการเมื่อ พ.ศ. 2549 จากการประกวด "มิสทีนไทยแลนด์ 2006" ได้รับรางวัลรองชนะเลิศอันดับ 1 ขวัญใจสื่อมวลชน และ Miss I-Mobile หลังจากนั้นใน พ.ศ. 2552 พีชญาได้รับโอกาสในการเล่นละครพื้นบ้านเรื่อง "ปลาบู่ทอง" ซึ่งเป็นผลงานละครเรื่องแรกและสร้างชื่อเสียงให้เธอจากบทฝาแฝดเอื้อย-อ้าย ใน พ.ศ. 2553 จากความสำเร็จของผลงานละครพื้นบ้าน เธอจึงได้แสดงละครหลังข่าวเรื่อง "เรือนซ่อนรัก" เป็นเรื่องถัดมา และได้เป็นนางเอกละครหลังข่าวเรื่องแรกในเรื่อง "รักในม่านเมฆ" ซึ่งเป็นละครที่ได้รับอันดับความนิยมสูงสุดในปีนั้น
พ.ศ. 2553 พีชญาได้รับรางวัลดาราดาวรุ่งยอดนิยมจากหลายสถาบัน เช่น รางวัลดาวรุ่งมาแรงฝ่ายหญิง จากสยามดาราสตาร์อวอร์ด รางวัลดาวรุ่งหญิงฮอตแห่งปี จากทีวีอินไซด์ ฮอท อวอร์ด และรางวัลดาราดาวรุ่งมาแรง จากมายาป๊อปปูลาร์โหวต และเป็นที่รู้จักมากขึ้นจากการได้รับโอกาสในวงการบันเทิงอย่างต่อเนื่อง ทั้งด้านละคร ภาพยนตร์ มิวสิกวีดีโอ พรีเซนเตอร์โฆษณา และ งานถ่ายแบบนิตยสาร
พ.ศ. 2555 ละครเรื่อง "ปิ่นอนงค์" ที่พีชญาแสดง ได้รับอันดับความนิยมเฉลี่ยสูงสุด ทำให้ได้รับรางวัลจากงาน "7 สี สังสรรค์คนกันเอง" ถึง 3 รางวัล ได้แก่ รางวัลนักแสดงนำหญิง รางวัลนักแสดงเจ้าบทบาทหญิง และรางวัลคู่จิ้นแห่งปี คู่กับ ศุกลวัฒน์ คณารศ ต่อมาพีชญาได้รับโอกาสแสดงบทบาทนางเอกตาบอดในละครเรื่อง "หยกเลือดมังกร" ซึ่งตอนจบมีอันดับความนิยมสูงสุดแห่งปี และทำให้พีชญาได้รับการเสนอชื่อเข้าชิงรางวัลนาฏราช ครั้งที่ 4 ในสาขานักแสดงนำหญิงยอดเยี่ยม ในปี พ.ศ. 2556 พีชญาได้พลิกบทบาทแสดงนำละครแนวคอมเมดี้เต็มตัวครั้งแรกในเรื่อง "ซินเดอเรล่ารองเท้าแตะ" และ แสดงนำในภาพยนตร์โรแมนติกคอมเมตี้ เรื่อง "ความลับนางมารร้าย" ในปีถัดมา จากผลงานเด่นในช่วง 2-3 ปีดังกล่าวทำให้พีชญาได้รับโอกาสเป็นพรีเซนเตอร์โฆษณาหลากหลายชนิดอย่างต่อเนื่อง ทำให้พีชญาได้รับความนิยมเพิ่มมากขึ้น และได้รับการเสนอชื่อรางวัลในวงการบันเทิงมากมาย จึงนับได้ว่าพีชญาเป็นนางเอกละครหลังข่าวแนวหน้าคนหนึ่งของสถานีโทรทัศน์สีกองทัพบกช่อง 7 ในยุคปัจจุบัน
พ.ศ. 2558 พีชญาได้รับโอกาสแสดงบทบาทนางเอกนวนิยายอมตะเรื่อง "บ้านทรายทอง" เป็น "พจมาน สว่างวงศ์" คนที่ 8 ของเมืองไทย ซึ่งละครดังกล่าวได้รับเสียงตอบรับจากผู้ชมน้อย นอกจากงานแสดงในประเทศไทยแล้วนั้น พีชญาได้รับโอกาสร่วมแสดงภาพยนตร์ของประเทศจีน เรื่อง "The Nursery Room 3D" รับบทเป็น "Ye Zi Fei" แสดงคู่กับ Zhu Yi Long นักแสดงชายชื่อดังชาวจีน ซึ่งจะออกฉายในโรงภาพยนตร์ในประเทศจีน มาเลเซีย และสิงคโปร์ ในช่วงเดือนเมษายนปี พ.ศ. 2559 อีกด้วย
กรมการจัดหางาน
กรมจัดหางาน () เป็นส่วนราชการระดับกรม สังกัดกระทรวงแรงงาน
หลังการเปลี่ยนแปลงการปกครอง พ.ศ. 2475 รัฐบาลสมัยนั้น ได้เล็งเห็นความสำคัญ ของปัญหาแรงงาน ที่เกิดขึ้นในอนาคต จึงได้ดำเนินนโยบายของชาติไว้อย่างแน่ชัด ประกอบกับในระยะนั้น เศรษฐกิจตกต่ำทั่วโลก และประเทศไทยได้รับผลกระทบกระเทือนด้วย ประชาชนจึงว่างงานกันมาก หน่วยงานของรัฐบาล ที่ปฏิบัติงานบริหารแรงงาน ได้รับการจัดตั้งขึ้นอย่างเป็นกิจลักษณะเป็นครั้งแรก คณะผู้ก่อการเปลี่ยนแปลงการปกครอง ได้กำหนดนโยบายหลัก 6 ประการ ประการหนึ่งระบุว่า "จะต้องบำรุงความสุขของราษฎรในทางเศรษฐกิจและหางานให้ราษฎรทุกคนทำ" รัฐบาลจึงได้ตราพระราชบัญญัติว่าด้วยสำนักจัดหางาน พ.ศ. 2475 ขึ้นบังคับใช้เมื่อวันที่ 31 สิงหาคม พ.ศ. 2475 พระราชบัญญัติฉบับนี้ ให้สิทธิแก่เอกชนที่จะประกอบอาชีพ ในทางจัดตั้งสำนักงานรับจัดหางานให้แก่ประชาชนได้ โดยดำเนินงาน และบริการเรียกค่าบริการจากประชาชน ผู้มาใช้บริการภายในขอบเขตที่กฎหมายกำหนด และในช่วงเดือนตุลาคม พ.ศ. 2475 รัฐบาลก็ได้ตรา พระราชบัญญัติสำนักงานจัดหางานประจำท้องถิ่น พ.ศ. 2475 ขึ้นบังคับใช้ พระราชบัญญัติ ฉบับนี้กำหนดให้จัดตั้งสำนักงานกลางจัดหางาน ขึ้นในจังหวัดพระนคร และธนบุรี ทำหน้าที่จัดหางานให้แก่ประชาชนโดยไม่คิดค่าบริการ
ต่อมาจึงได้มีการจัดตั้งกระทรวงแรงงานและสวัสดิการสังคม ขึ้นในปี พ.ศ. 2536 โดยการโอนภารกิจด้านแรงงานจากกระทรวงมหาดไทย จนกระทั่งในปี พ.ศ. 2545 จึงมีการเปลี่ยนแปลงจากเดิมเป็น "กระทรวงแรงงาน"
กรมการจัดหางาน มีภารกิจเกี่ยวกับการส่งเสริมการมีงานทำและคุ้มครองคนหางาน โดยการศึกษา วิเคราะห์สภาวะตลาดแรงงานและแนวโน้มตลาดแรงงาน เป็นศูนย์กลางข้อมูลตลาดแรงงาน รวมทั้งพัฒนาและส่งเสริมระบบการบริหารด้านการส่งเสริมการมีงานทำ เพื่อให้ประชากรมีงานทำที่เหมาะสมกับความรู้ความสามารถและความถนัดไม่ถูกหลอกลวง ตลอดจนได้รับสิทธิประโยชน์ที่เหมาะสมและเป็นธรรม มีอำนาจหน้าที่ดังนี้
กฎกระทรวงแบ่งส่วนราชการกรมการจัดหางานได้แบ่งส่วนราชการของกรมการจัดหางานเป็นราชการบริหารส่วนกลางและราชการบริหารส่วนภูมิภาค ดังนี้
มาร์เวล vs. แคปคอม 3: เฟทออฟทูเวิลด์
มาร์เวล vs. แคปคอม 3: เฟทออฟทูเวิลด์ (; ) เป็นเกมต่อสู้ข้ามฝั่งของซีรีส์ "มาร์เวล vs. แคปคอม" ภาคล่าสุด ซึ่งผลิตโดยบริษัทแคปคอมจากญี่ปุ่น ซึ่งเป็นการนำตัวละครเกมจากแคปคอมกับเหล่าตัวละครการ์ตูนจากมาร์เวลคอมิกส์ มาเผชิญหน้ากัน ทั้งนี้ถือได้ว่าเป็นเกมอันดับที่ห้าที่นำตัวละครจากสองฝั่งดังกล่าวมาสู้กัน และถือเป็นภาคแรกของเกมชุดนี้ที่จัดทำเป็นภาพกราฟิกสามมิติในระบบการต่อสู้แบบเกมสองมิติ
โดยเกมนี้ถูกสร้างขึ้นจากแนวคิดและกับโดยคุณเรียวตะ นิตสุมะ ผู้ซึ่งเคยร่วมงานสร้าง โดยผลิตออกมาในลักษณะเดียวกัน โดยให้มีส่วนที่เหนือขึ้นมาจากที่มีอยู่ในอดีต ด้วยวิธีการเล่นที่ออกแบบใหม่ ซึ่งสามารถเข้ากันได้กับตัวละครใหม่ ทางแคปคอมสัญญาอย่างตรงไปตรงมาว่าจะมีการดำเนินเนื้อเรื่องตามรูปแบบของเกม ทั้งนี้ เกมมาร์เวล vs. แคปคอม 3 ได้รับการกำหนดเวลาจำหน่ายอย่างไม่เป็นทางการ โดยหมายกำหนดวางจำหน่ายสำหรับระบบเพลย์สเตชัน 3 และ เอกซ์บอกซ์ 360 ในวันที่ 15 กุมภาพันธ์ ค.ศ. 2011 ในอเมริกาเหนือ, 17 กุมภาพันธ์ ค.ศ. 2011 ในญี่ปุ่น และ 18 กุมภาพันธ์ ค.ศ. 2011 ในยุโรป วันที่ 20 กรกฎาคม ค.ศ. 2011 ทางแคปคอมได้ประกาศเปิดตัว"อัลติเมตมาร์เวล vs. แคปคอม 3" ซึ่งจัดจำหน่ายในเดือนพฤศจิกายน ค.ศ. 2011 โดยได้เพิ่มตัวละคร, ฉาก, การปรับแต่งรูบแบบการเล่นและโหมด สำหรับการขายปลีกที่มีส่วนลด
ด็อกเตอร์ดูม ได้รวบรวมเหล่าวายร้ายที่ยิ่งใหญ่ที่สุดในจักรวาล และได้ร่วมกองกำลังกับอัลเบิร์ต เวสเกอร์ เพื่อที่จะรวมตัวกันในห้วงมิติของตนสำหรับความต้องการที่จะชนะของทั้งสองฝ่าย อย่างไรก็ตาม สาเหตุนี้ได้นำมาซึ่งภัยคุกคามที่ยิ่งใหญ่ และอาจเป็นการทำลายโลกทั้งสองจนพินาศ ชะตากรรมทั้งหมดจึงขึ้นอยู่กับฮีโร่ของฝ่ายมาร์เวลกับแคปคอม ในการที่จะหยุดยั้งสิ่งชั่วร้ายเหล่านี้ ก่อนที่ทุกอย่างจะสายเกินไป
มาร์เวล vs. แคปคอม 3 เป็นเกมต่อสู้ที่สามารถเล่นได้ถึงสองคนโดยเป็นการแข่งขันต่อสู้กันเอง โดยการต่อสู้ที่ใช้ตัวละครที่มีรูปแบบการต่อสู้เฉพาะตัวกับการโจมตีแบบพิเศษ เกมดังกล่าวได้มีการเล่นแบบแท็คทีมแบบเดียวกันกับเกมชุดก่อนหน้าในซีรีส์เดียวกันนี้ เมื่อผู้เล่นเลือกตัวละครสามตัวที่สามารถสลับสับเปลี่ยนมาใช้ในระหว่างการแข่งขันได้
เกมนี้ได้นำเหล่าตัวละครจากซีรีส์ "มาร์เวล vs. แคปคอม" ให้กลับมามีบทบาทอีกครั้ง ซึ่งมีการแสดงภาพโปรโมทด้วยฝีมือของคุณ โทชิอากิ โมริ จากแคปคอม เพื่อประกาศให้คนทั่วไปได้รับทราบ และมีแนวโน้มว่าจะมีตัวละครหลักอย่างน้อย 30 ราย โดยทางแคปคอมมีแผนการณ์ที่จะเปิดเผยรายชื่อภายหลังจากวางจำหน่ายแล้ว และทั้งหมดถือเป็น "งานหนักอย่างยิ่งที่จะสร้างตัวละครจำนวนมากขึ้นมา"
รายชื่อตัวละครอย่างเป็นทางการในเบื้องต้นได้แก่ :
"มาร์เวล vs. แคปคอม 3" ได้เปิดตัวครั้งแรกในงานแสดงของ Capcom's Captivate ที่ฮาวาย ในเดือนเมษายน ปีค.ศ. 2010 กับเกมที่เผยแพร่ต่อสาธารณะหลังจากที่ห้ามเผยแพร่ข้อมูลในเบื้องต้นตามข้อกำหนดของบริษัท
รีตานินดราซาไนมาลาลาโอ
รีตานินดราซาไนมาลาลาโอ () เป็นเพลงชาติของประเทศมาดากัสการ์ เนื้อร้องประพันธ์โดยนอร์แบร์ ราฮารีซูอา และเรียบเรียงทำนองโดยปัสเตอร์ ราฮัดซาซอน ประกาศใฃ้อย่างเป็นทางการเมื่อ พ.ศ. 2503
หลวงปราโมทย์จรรยาวิภาช (ปราโมทย์ จันทวิมล)
หลวงปราโมทย์จรรยาวิภาช (ปราโมทย์ จันทวิมล) ท่านเป็นผู้ที่มีความสำคัญต่อวงการศึกษาของไทย
อธิบดีกรมอาชีวศึกษา
ผู้อำนวยการสถานศึกษาท่านเป็นหนึ่งในคณะกรรมการวิทยาลัยวิชาการศึกษา อันประกอบด้วย
องค์การบริหารส่วนตำบลแม่ปะ
องค์การบริหารส่วนตำบลแม่ปะ สามารถหมายถึง
หลวงสันธานวิทยาสิทธิ์ (กำจาย พลางกูร)
หลวงสันธานวิทยาสิทธิ์ เป็นผู้แปลและเรียบเรียงจดหมายรายวันของท่านบาทหลวงเดอ ชวาสี ได้ให้เหตุผลไว้ว่า บางกอกคือจังหวัดธนบุรี บางแปลว่า "บึง" กอกแปลว่าน้ำ (กลายเป็นแข็ง) หรือน้ำกลับเป็นดินหรือที่ลุ่มกลายเป็นดอน แต่ไม่ได้บอกว่ากอกนั้นเป็นภาษาอะไร
นอกจากนี้ยังมีบางท่านกล่าวว่าน่าจะมาจากคำว่า Benkok ซึ่งเป็นภาษามลายู แปลตามตัวว่า คดโค้ง หรืองอ อ้างว่าแม่น้ำในบางกอกสมัยก่อนโน้นคดโค้งอ้อมมาก พวกมลายูที่มาพบเห็นจึงพากันเรียกเช่นนั้น อย่างไรก็ตาม ดังได้กล่าวไว้ว่า ความเห็นเหล่านี้คงเป็น "ความเห็น" เท่านั้น
การประชุมสุดยอดว่าด้วยความมั่นคงทางนิวเคลียร์
การประชุมสุดยอดว่าด้วยความมั่นคงทางนิวเคลียร์ () เป็นการประชุมสุดยอดซึ่งจัดขึ้นในวอชิงตัน ดี.ซี. สหรัฐอเมริกา เมื่อวันที่ 12-13 เมษายน พ.ศ. 2553 เนื้อหาของการประชุมมุ่งประเด็นไปยังมาตรการรักษาความปลอดภัยต่อพลูโตเนียมเกรดอาวุธ และยูเรเนียม เพื่อป้องกันการก่อการร้ายที่ใช้นิวเคลียร์
สนธิสัญญาลดอาวุธทางยุทธศาสตร์ฉบับใหม่ได้รับการลงนามเมื่อวันที่ 8 เมษายน พ.ศ. 2553 ในกรุงปราก โดยประธานาธิบดีแห่งสหรัฐอเมริกา บารัก โอบามา และประธานาธิบดีรัสเซีย ดมิทรี เมดเวเดฟ หลังจากการประชุมดังกล่าว อิหร่านได้จัดการประชุมของตนเอง "การประชุมระหว่างประเทศเพื่อการปลดอาวุธและการป้องกันการเผยแพร่" เมื่อวันที่ 17-18 เมษายน หลังจากนั้น ในเดือนพฤษภาคม พ.ศ. 2553 การประชุมทบทวนสนธิสัญญาป้องกันการเผยแพร่อาวุธนิวเคลียร์ (NPT) มีกำหนดการที่จะจัดขึ้น ณ ที่ทำการใหญ่สหประชาชาติ ในนครนิวยอร์ก
องค์การบริหารส่วนตำบลบางแก้ว
องค์การบริหารส่วนตำบลบางแก้ว อาจหมายถึง
แมลงวันสี
แมลงวันสี () อยู่ในวงศ์ Biobionidae อับดับ Diptera มีประมาณ 780 ชนิดทั่วโลก ขนาดยาว 0.5 -1.1 เซนติเมตร
ตัวหนอนของแมลงวันสีเติบโตในบริเวณหญ้า กินพืชและกินซากโดยกินซากพืชหรือรากพืชที่ยังมีชีวิตอยู่ บางชนิดพบในส่วนผสมของปุ๋ย (Hardy, 1981). ตัวเต็มวัยของสกุล "Plecia" และบางชนิดของสกุล "Bibio" ไม่กินอาหาร แต่ดำรงชีพโดยกินอาหารในระยะตัวหนอนเพียงอย่างเดียว ตัวเต็มวัยมีอายุสั้น บางชนิดของสกุล "Plecia" (lovebugs) ใช้เวลาส่วนใหญ่ของช่วงตัวเต็มวัยในการจับคู่ผสมพันธุ์ ตัวผู้และตัวเมียบินช้าๆโดยส่วนปลายท้องติดกัน และยังคงอยู่อย่างนั้นตลอดเวลาแม้แต่ตอนบิน ตัวเต็มวัยบินเป็นฝูงหลังจากออกจากดักแด้ในระยะเวลาเดียวกัน บางครั้งเป็นจำนวนมหาศาล
ริ้นน้ำตก
ริ้นน้ำตก () อยู่ในวงศ์ Blephariceridae อันดับย่อย Nematocera อันดับ Diptera ตัวเต็มวัยคล้าย แมลงวันแมงมุม ยกเว้นที่ลักษณะปีกและรูปร่างหัว อกปล้องกลางไม่มีรูปตัว V มีหลายสิบสกุล และมากกว่า 200 ชนิดทั่วโลก
พบใกล้ลำธารที่ไหลเร็ว หรือน้ำตก ซึ่ง ตัวอ่อน อาศัยอยู่ ตัวอ่อนเป็นพวกกรองกินอาหาร มีอวัยวะดูดที่แผ่นแข็งด้านล่างทของส่วนท้องใช้เพื่อเกาะยึดกับหินในน้ำเชี่ยวที่พวกมันอาศัยอยู่ อวัยวะดูดบางครั้งเรียกว่า creeping welts
รางวัลพิเศษนางงามนานาชาติ
รางวัลพิเศษบนเวทีนางงามนานาชาตินั้นเริ่มมีการจัดประกวดตั้งแต่ปี 2503 โดยรางวัลที่เริ่มจัดประกวดในปีนั้นคือ นางงามมิตรภาพ นางงามขวัญใจช่างภาพ และ Most Popular Girl และหลังจากนั้นจึงมีรางวัลชุดประจำชาติยอดเยี่ยมในปี 2511 และอาจจะมีรางวัลที่อื่นๆกองประกวดจัดให้อีกภายหลัง
นอกจากรางวัลทั้ง 5 รางวัลที่ได้กล่าวไว้ข้างต้นแล้วกองประกวดนางงามนานาชาติได้จัดให้มีรางวัลพิเศษอื่นๆ เพิ่มขึ้นมาเพื่อเป็นกำลังใจให้กับผู้ที่เข้ามาประกวดบนเวทีนางงามนานาชาติในปีนั้นๆ โดยชื่อรางวัลหรือกติกาการให้รางวัลก็จะขึ้นอยู่กับคณะกรรมการในการจัดประกวดในปีนั้นๆ ซึ่งมีดังต่อไปนี้
โพลียูรีเทน
โพลียูรีเทน (, PU) ผลิตขึ้นครั้งแรกในช่วงสงครามโลกครั้งที่สอง เพื่อใช้ทดแทนยางธรรมชาติ และยังใช้ในการผลิตกระดาษ การผลิตก๊าซมัสตาร์ด ผ้าที่มีความทนทาน เคลือบผิวเครื่องบิน เคลือบโลหะ ไม้ และอิฐ เพื่อป้องกันการกัดกร่อนและสารเคมี
โพลียูรีเทนผลิตจากปฏิกิริยาของโพลีออลกับไดไอโซไซยาเนตหรือโพลีเมอริก ไอโซไซยาเนต โดยมีตัวเร่งปฏิกิริยาที่เหมาะสม โพลียูรีเทนส่วนใหญ่เป็นพลาสติกชนิดเทอร์โมเซ็ต คือ ไม่สามารถหลอมเหลวและขึ้นรูปใหม่ได้ ซึ่งผลิตออกมาหลายรูปแบบได้แก่ เป็นโฟมยืดหยุ่น โฟมแข็ง สารเคลือบป้องกันสารเคมี กาว สารผนึก และอีลาสโตเมอร์
ผลิตภัณฑ์สำหรับผู้บริโภคที่ทำจากโพลียูรีเทนได้แก่ ในกลุ่มเครื่องแต่งกาย โพลียูรีเทนได้รับการปรับปรุงและพัฒนาเป็นเส้นใยสแปนเด็ก (spandex fiber) ที่มีความทนทานและยืดหยุ่นได้ดี เป็นวัสดุใส่ในหมอน ที่นอน และเบาะนั่งรถยนต์ โฟมกันกระแทกในกล่องบรรจุภัณฑ์ วัสดุประกอบไม้-พลาสติก กาวและสารผนึกต่าง ๆ นอกจากนี้ ยังใช้ทำอุปกรณ์ทางการแพทย์ การทำเรือ และอิเล็กทรอนิกส์
โพลียูรีเทนติดไฟได้ง่ายและรวดเร็วมาก และเมื่อไหม้แล้วจะให้ความร้อน และควันหนาแน่นมาก ที่สำคัญคือให้ก๊าซพิษออกมาด้วยได้แก่ ไดออกซิน ไอโซไซยาไนด์ ไฮโดรเจนไซยาไนด์ และคาร์บอนไดออกไซด์ เป็นต้น
สารประกอบไอออนิก
ในทางเคมี สารประกอบไอออนิก () เป็นสารประกอบเคมีที่เกิดจากโลหะ (ที่มีประจุบวก) กับอโลหะ (ที่มีประจุลบ) มารวมกันเป็นสารประกอบ (หรือเรียกว่าเป็นเกลือ) โดยยึดเหนี่ยวกันด้วยพันธะไอออนิก ซึ่งสารประกอบไอออนิกจะเป็นสารประกอบที่ไม่มีสูตรเคมี แต่สามารถเขียนสูตรอย่างง่ายได้ เพราะไอออนจะเกาะกันหลายตัว ส่วนใหญ่จะเป็น เกลือกับเบส แต่กรดจะเป็นสารประกอบโควาแลนซ์ มีสถานะเป็นของแข็ง
เกิดจากอะตอมของอโลหะทำปฏิกิริยากับอะตอมของอโลหะ โดยอะตอมของอโลหะจะนำอิเล็กตรอนวงนอกมาใช้ร่วมกันเป็นคู่ ๆ เพื่อให้อยู่สภาวะที่เสถียร และจะอยู่เป็นโมเลกุลชัดเจน ว่า  1 โมเลกุลมีกี่อะตอม
โรงเรียนบ้านแม่โต๋
โรงเรียนบ้านแม่โต๋ เป็นโรงเรียนขยายโอกาสทางการศึกษา ในสังกัดสำนักงานเขตพื้นที่การศึกษาประถมศึกษาเชียงใหม่ เขต 4 สำนักงานคณะกรรมการการศึกษาขั้นพื้นฐาน
ตั้งอยู่เลขที่ 59 หมู่ 2 ตำบลบ่อแก้ว อำเภอสะเมิง จังหวัดเชียงใหม่
โรงเรียนบ้านแม่โต๋ เดิมเป็นสาขาของโรงเรียนวัดแม่ขาน 
จนกระทั่งได้รับการสนับสนุนจากหน่วยงานทั้งในประเทศ และต่างประเทศ อาทิ องค์กรพัฒนาเอกชนญี่ปุ่น
โรงเรียนบ้านแม่โต๋ ได้รับการคัดเลือกเพื่อถ่ายทำสารคดี "เด็กโต๋" เพื่อถ่ายทอดวิถีชีวิตของเด็กชาวเขาที่ชีวิตนี้ไม่เคยเห็นทะเล กับการโอกาสที่โรงเรียนมอบให้ โดยการนำนักเรียนที่จะจบการศึกษาไปทัศนศึกษาเพื่อเปิดโลกทัศน์เป็นประจำทุกปี
แอน แบกซ์เตอร์
แอน แบกซ์เตอร์ () (7 พฤษภาคม ค.ศ. 1923 - 12 ธันวาคม ค.ศ. 1985) เป็นนักแสดงชาวอเมริกัน เป็นที่รู้จักในการแสดงในภาพยนตร์เรื่อง "The Magnificent Ambersons" (1942), "All About Eve" (1950), "The Razor's Edge" (1946) และ "The Ten Commandments" (1956)
บั่ว
บั่ว () อยู่ในวงศ์ Cecidomyiidae อันดับ Diptera ตัวอ่อนกินอยู่ภายในเนื้อเยื่อ พืช ทำให้พืชเจริญเติบโตผิดปกติเกิดเป็น ปมขึ้น
เป็นแมลงที่บอบบาง ขนาดยาว 1-8 มิลลิเมตร แต่ปกติขนาดเล็กยาวเพียง 2-3 มิลลิเมตร หลายชนิดยาวน้อยกว่า 1 มิลลิเมตร ปีกมีขน มี หนวดยาว มีประมาณ 5,000 ชนิดทั่วโลก หลายชนิดมีความสำคัญมากทางเศรษฐกิจโดยเฉพาะ the Hessian fly ซึ่งเป็นศัตรูข้าวสาลี สร้างความเสียหายอย่างมากให้กับข้าวสาลี ชนิดอื่นๆที่มีความสำคัญ เช่น the lentil flower midge ("Contarinia lentis"), the lucerne flower midge ("C. medicaginis") และ the alfalfa sprout midge ("Dasineura ignorata") ซึ่งเป็นศัตรูพืชในกลุ่ม Leguminosae the Swede midge ("Contarinia nasturtii") และ the brassica pod midge ("Dasineura brassicae") ซึ่งเป็นศัตรูผักในกลุ่ม Cruciferae the pear midge ("Contarinia pyrivora") the raspberry cane midge ("Resseliella theobaldi") เป็นศัตรูของผลไม้ และ the rosette gall midge ("Rhopalomyia solidaginis") เป็นศัตรูของก้าน goldenrod เป็นต้น
อีกหลายชนิดเป็นศัตรูธรรมชาติต่อแมลงศัตรูพืชอื่นๆ ตัวอ่อนของชนิดเหล่านี้เป็น ตัวห้ำ และบางชนิดเป็น ตัวเบียน โดยตัวห้ำมักกินเพลี้ยอ่อน และ ไรแมงมุม เป็นหลัก และอาจกิน เพลี้ยแป้ง เพลี้ยหอย แมลงหวี่ขาว เพลี้ยไฟ ตลอดจนไข่ของแมลงอื่น และไร เนื่องจาก ตัวอ่อน มีขนาดเล็กมากไม่สามารถเคลื่อนที่เป็นระยะทางไกลได้ ดังนั้นตัวเต็มวัยจะวางไข่เฉพาะในที่ๆมีเหยื่อจำนวนมาก และมักจะพบในช่วงที่มีแมลงศัตรูพืชระบาด ชนิด "Aphidoletes aphidomyza" เป็นส่วนประกอบที่สำคัญของโปรแกรม การควบคุมโดยชีวินทรีย์ สำหรับโรงเรือน และถูกขายกันอย่างแพร่หลายในประเทศสหรัฐอเมริกา
บั่วมีการสืบพันธุ์แบบ paedogenesis คือระยะตัวอ่อนสามารถสืบพันธุ์ได้ก่อนที่จะเป็นตัวเต็มวัย
Jahn, GC and B. Khiev. 2004. Gall midge in Cambodian lowland rice. pp. 71-76. In J. Benett, JS Bentur, IC Pasula, K. Krishnaiah, [eds]. New approaches to gall midge resistance in rice. Proceedings of the International Workshop, 22-24 November 1998, Hyderabad, India. Los Baños (Philippines): International Rice Research Institute and Indian Council of Agricultural Research. 195 p. ISBN 971-22-0198-8
Heong, KL, YH Chen, DE Johnson, GC Jahn, M Hossain, RS Hamilton. 2005. Debate Over a GM Rice Trial in China. Letters. Science, Vol 310, Issue 5746, 231-233 , 14 October 2005.
Huang, J., Ruifa Hu, Scott Rozelle, Carl Pray. 2005. Insect-Resistant GM Rice in Farmers' Fields: Assessing Productivity and Health Effects in China. Science (29 April 2005) Vol. 308. no. 5722, pp. 688 – 690. DOI: 10.1126/science.1108972
G. C. McGavin. 2000. "Insects Spiders and Other Terrestrial Arthropods". Dorling Kindersley Limited.
คริสตาเดลเฟียน
คริสตาเดลเฟียน (; ชื่อหมายถึง "พี่น้องในพระคริสต์") เป็นคริสตจักรโปรเตสแตนต์เล็ก ๆ ในอังกฤษและออสเตรเลีย
คริสตาเดลเฟียน มีการเริ่มต้นตั้งแต่ปี ค.ศ. 1848.
พันธุ์เครือ ยงใจยุทธ
คุณหญิงพันธุ์เครือ ยงใจยุทธ (สกุลเดิม: ลิมปภมร; 20 มกราคม พ.ศ. 2482) ชื่อเล่น หลุยส์ เป็นอดีตภริยาของพลเอกชวลิต ยงใจยุทธ นายกรัฐมนตรีของประเทศไทยคนที่ 22 เป็นที่รู้จักจากการอุปถัมภ์ช้างจำนวนมาก จนได้รับฉายา ""เจ้าของตำนานอุ้มช้าง""
คุณหญิงพันธุ์เครือเกิดที่ประเทศอินโดนีเซีย เป็นธิดาของหลวงนรอัฎบัญชา ทหารเสนารักษ์ชาวดัตช์ กับภรรยาชื่อเครือวัลย์ บิดาเรียกเธอว่า "มาเรีย" ส่วนชื่อเล่นว่า "หลุยส์" มาจากชื่อของโจ หลุยส์ อดีตแชมป์โลกมวยสากลในรุ่นเฮฟวี่เวทที่บิดาชื่นชอบจึงนำมาตั้งเป็นชื่อเล่นบุตรสาวตน
สำเร็จการศึกษาระดับประถมศึกษาจากโรงเรียนบำรุงดุสิตและโรงเรียนบ้านญวน ระดับมัธยมศึกษาตอนต้นจากโรงเรียนเทเวศร์วิทยาลัย และระดับมัธยมศึกษาตอนปลายจากโรงเรียนปานะพันธุ์วิทยา ในพระบรมราชูปถัมภ์ และปริญญาตรีคณะรัฐศาสตร์ (ภาคพิเศษ) มหาวิทยาลัยรามคำแหงเมื่อ พ.ศ. 2542 ในปี พ.ศ. 2540 ได้ปริญญากิตติมศักดิ์คหกรรมศาสตร์ (ปริญญาตรี) สาขาพัฒนาการครอบครัวและเด็ก สถาบันเทคโนโลยีราชมงคล และปริญญาศิลปศาสตรบัณฑิตกิตติมศักดิ์ สาขาวิชาพัฒนาชุมชน สถาบันราชภัฏเพชรบุรีวิทยาลงกรณ์
คุณหญิงพันธุ์เครือเคยได้รับรางวัลจากการประกวดนางงามหลายเวที อาทิ นางงามละโว้ นางงามตุ๊กตาทอง และรางวัลมิสทีนเอจประจำปี พ.ศ. 2497
เธอสมรสกับพลเอกชวลิต ยงใจยุทธแต่ไม่มีบุตรด้วยกัน กระทั่ง พ.ศ. 2561 ชวลิตได้ออกมายอมรับว่าหย่าจากคุณหญิงพันธุ์เครือแล้วราวสิบปีก่อน และสมรสใหม่กับอรทัย สรการ เมื่อวันที่ 19 พฤษภาคม พ.ศ. 2561 พร้อมกับย้ายออกไปพำนักกับหญิงคนดังกล่าว ทั้ง ๆ ที่ชวลิตออกงานคู่กับพันธุ์เครือครั้งล่าสุด ในงานวันเกิดของตนเมื่อวันที่ 14 พฤษภาคมปีที่แล้ว
พันธุ์เครือเลือกออกงานสังคมเท่าที่จำเป็น เธอนับถือศาสนาพุทธ มักทำบุญให้กับวัดพระราม ๙ กาญจนาภิเษก และชอบปล่อยโคกระบือ เธอกล่าวว่า "...ส่วนตัวเป็นคนเชื่อเรื่องบุญบาป และกฎแห่งกรรม มีจริงนะ คือคนทำดีก็ย่อมได้ดี คนทำไม่ดีก็ย่อมได้สิ่งที่ไม่ดี"
สุรัตน์ สุนทรเวช
คุณหญิงสุรัตน์ สุนทรเวช (สกุลเดิม นาคน้อย) ภริยาสมัคร สุนทรเวช นายกรัฐมนตรีคนที่ 25 ของประเทศไทย และเป็นอดีตที่ปรึกษาด้านการเงินของเครือเจริญโภคภัณฑ์
คุณหญิงสุรัตน์ สุนทรเวช เกิดเมื่อวันที่ 9 มีนาคม พ.ศ. 2483 เป็นบุตรของจรูญ กับช่วน นาคน้อย จบการศึกษาจากโรงเรียนเซนต์ฟรังซีสซาเวียร์คอนแวนต์ และคณะพาณิชยศาสตร์และการบัญชี มหาวิทยาลัยธรรมศาสตร์
คุณหญิงสุรัตน์ สุนทรเวช สมรสกับสมัคร สุนทรเวช ในปี พ.ศ. 2511 มีบุตรแฝด 2 คน คือ กาญจนากร ไชยสาส์น และกานดาภา มุ่งถิ่น
คุณหญิงสุรัตน์เป็นสตรีที่มีบทบาทในฐานะคู่สมรสนักการเมืองและภริยานายกรัฐมนตรีที่เรียบง่าย คุณหญิง สุรัตน์ เคยขอให้นายสมัคร เลิกเล่นการเมืองอย่างเด็ดขาด เพื่อใช้ชีวิตบั้นปลายดูแลครอบครัว ซึ่งนายสมัคร ก็ยินดีที่จะยุติบทบาททางการเมือง แต่ต่อมาเมื่อได้รับการทาบทามจากพันตำรวจโททักษิณ ชินวัตร ขอให้เข้ารับตำแหน่งหัวหน้าพรรคพลังประชาชน และได้รับการร้องขอจากดุสิต ศิริวรรณ จึงทำให้สมัคร ต้องเข้ามามีบทบาททางการเมืองอีกครั้ง จนได้รับตำแหน่งนายกรัฐมนตรี
หลังจากจบการศึกษา สุรัตน์ได้เข้าทำงานในฝ่ายการเงินของธนาคารกรุงเทพ และลาออกในปี พ.ศ. 2500 และเข้าทำงานในฝ่ายการเงินของบริษัทเครือเจริญโภคภัณฑ์ จนถึงปี พ.ศ. 2549 ก่อนที่สมัคร จะเข้ารับตำแหน่งหัวหน้าพรรคพลังประชาชน และเป็นนายกรัฐมนตรี
ริ้นน้ำเค็ม
ริ้นน้ำเค็ม () อยู่ในวงศ์ Ceratopogonidae อันดับ Diptera มีประมาณ 4,000 ชนืด ขนาดเล็ก (ยาว 1-5 มิลลิเมตรแต่ส่วนมากประมาณ 3 มิลลิเมตร)
พบในน้ำหรือบริเวณใกล้ๆน้ำ ทั่วโลก ตัวเมียของหลาย ชนิด กิน เลือด จากสัตว์ สกุล "Culicoides" "Forcipomyia (Lasiohelea)" และ "Leptoconops" กิน เลือด สัตว์มีกระดูกสันหลัง บางชนิดของสกุล "Atrichopogon" และ "Forcipomyia" เป็น ปรสิตภายนอก ของแมลงขนาดใหญ่ สกุล "Dasyhelea" กินน้ำหวาน สกุล อื่นๆเป็น ตัวห้ำ ของแมลงขนาดเล็กๆ ตัวอ่อน พบในสถานที่ชื้น เช่น ใต้ เปลือกไม้ ไม้ผุ ส่วนผสมของปุ๋ย โคลน ขอบลำธาร โพรงต้นไม้ หรือในพืชที่อุ้มน้ำ (เช่น phytotelmata)
หลาย ชนิด ของกลุ่ม hematophagic (กินเลือด) เป็นแมลงรบกวนที่ ชายหาด หรือ ภูเขา บางชนิด เป็น แมลงผสมเกสร ที่สำคัญของ พืชไร่ ในเขตร้อน เช่น โกโก้ ชนิดที่ดูดเลือดอาจเป็น พาหะนำโรค ของ โรค ที่เกิดจาก ไวรัส โปรโตซัว และ หนอนฟิลาเรียล การกัดของสกุล "Culicoides" เป็นสาเหตุให้เกิดอาการแพ้ใน สัตว์กลุ่มม้า (equine) มีชื่อโรคว่า sweet itch และทำให้มนุษย์เกิดการคันมาก เป็นแนวแดงเป็นสัปดาห์ การแพ้เกิดจากปฏิกิริยาของโปรตีนในน้ำลาย
ชนิดที่มีขนาดเล็กมากสามารถลอดผ่านช่องตะแกรงของ มุ้งลวดหน้าต่าง ธรรมดา ช่องของ เต๊นท์ พวกนี้ถูกดักจับได้ด้วยตาข่ายพิเศษที่ถี่กว่าปกติ
การเดินขบวน
การเดินขบวน () เป็นรูปแบบหนึ่งของการเคลื่อนไหวโดยปราศจากความรุนแรง (nonviolent) ของกลุ่มบุคคลเพื่อประโยชน์ทางการเมืองหรืออื่น ๆ ซึ่งปรกติมักมีการเดินรณรงค์เป็นขบวน และมีการชุมนุมพูดจาปราศรัย และบางทีก็อาจมีการปิดล้อม (blockade) และการยึดพื้นที่ประท้วง (sit-in) ด้วย ซึ่งการเดินขบวนจัดเป็นกิจกรรมหนึ่งในลัทธิกิจกรรมนิยม (activism) อันเป็นความนิยมกระทำกิจกรรมต่าง ๆ เพื่อให้บรรลุความมุ่งหมายทางการเมืองของกลุ่มตน
การเดินขบวนอาจมีขึ้นเพื่อแสดงมุมมองเกี่ยวกับประเด็นสาธารณะ ไม่ว่าจะเป็นมุมมองด้านบวกก็ดี ด้านลบก็ดี และประเด็นเช่นว่ามักเกี่ยวกับการร้องทุกข์หรือความอยุติธรรมทางสังคม แต่บางครั้งก็เกี่ยวกับเศรษฐกิจ โดยผู้เดินขบวนมักเห็นว่ากิจกรรมของตนจะประสบความสำเร็จยิ่งขึ้นถ้ามีผู้ร่วมกิจกรรมมากขึ้น
ในภาษาอังกฤษ คำ "demonstration" เพิ่งเริ่มใช้ในกลางคริสต์ศตวรรษที่ 19 เพื่อแทนที่ "monster meeting" อันหมายความว่า "การชุนนุมของอมนุษย์" ซึ่งคำ "demonstration" นั้นบัญญัติขึ้นโดยกลุ่มผู้ประท้วงในไอร์แลนด์ที่ได้รับอิทธิพลในการชุมนุมจากนักการเมือง แดเนียล โอคอนเนล (Daniel O'Connell)
มีการเดินขบวนหลายรูปแบบ แล้วแต่จะจำแนก อาทิการเดินขบวนบางคราเกิดขึ้นเองตามธรรมชาติ และบางคราก็เป็นการเคลื่อนไหวที่วางแผนหรือชั้นเชิงไว้เรียบร้อยแล้ว โดยปรกติมักเกิดขึ้นในที่สาธารณะ แต่การเดินขบวนในที่เอกชนก็อาจเป็นไปได้ เช่น เพื่อจูงใจบุคคลกลุ่มเล้ก ๆ นอกจากนี้ การเดินขบวนมักเป็นการกระทำทางกายภาพ แต่การเดินขบวนเสมือนจริงและการเดินขบวนออนไลน์ก็มีได้ดุจกัน
การเดินขบวนภายในความอำนวยการของรัฐบาล (government-organized demonstration) เป็นการเดินขบวนที่รัฐบาลจัดขึ้น เช่น ใน อิหร่าน, จีน, คิวบา, และ สหภาพโซเวียต
บางครั้งบางครา เวลาที่เดินขบวนมักเกี่ยวข้องกับความสำคัญทางประวัติศาสตร์หรือวัฒนธรรม เช่น การเวียนมาบรรจบ (anniversary) ของเหตุการณ์บางอย่างที่เกี่ยวข้องกับประเด็นในการเดินขบวน
ส่วนสถานที่เดินขบวนมักได้รับการเลือกด้วยเหตุผลว่ามีความเกี่ยวข้องกับประเด็นเช่นว่า เช่น จะเรียกร้องเกี่ยวกับต่างประเทศ อาจไปเดินขบวนที่สถานทูตของประเทศนั้น
การเดินขบวนนั้น ปรกติถือว่าเป็นยุทธการอันปราศจากความรุนแรงโดยปรกติ แต่ก็อาจบานปลายไปสู่ความรุนแรงกลายเป็นการจลาจล (riot) หรือ ฝูงชนวุ่นวาย (mob) เพื่อต่อต้านวัตถุบางอย่าง เช่น รถยนต์ ธุรกิจ ผู้มุงดูเหตุการณ์ หรือเจ้าหน้าที่รักษาความสงบเรียบร้อย ได้
ในการควบคุมความรุนแรงข้างต้น เจ้าหน้าที่รักษาความสงบเรียบร้อย ไม่ว่าทหารหรือตำรวจ มักใช้ "กำลังไม่ถึงตาย" (non-lethal force) กล่าวคือ ใช้วิธีการที่ไม่ก่ออันตราย เช่น ปืนกระตุ้นด้วยกระแส แต่บางที ความรุนแรงเช่นนี้อาจเป็นผลมาจากการใช้อาวุธดังว่าจนเกินพอดี และนำไปสู่การปลุกเร้าความขัดแย้ง
ตาม "พระราชบัญญัติความผิดอาญาอุกฉกรรจ์ซึ่งกระทำเป็นองค์กรและการตำรวจ ค.ศ. 2005" (Serious Organised Crime and Police Act 2005) และ "พระราชบัญญัติการก่อการร้าย ค.ศ. 2006" (Terrorism Act 2006) "พื้นที่ต้องห้าม" (protected site) เป็นท้องที่ที่ห้ามประชาชนเข้าไป เดิมได้แก่ กรมกองทหารและคลังแสงนิวเคลียร์ ต่อมาได้ร่วมท้องที่ทางการเมือง เช่น ถนนดาวนิง (Downing Street) พระราชวังเวสต์มินสเตอร์ (Palace of Westminster) เป็นต้น เข้าไปด้วย
ในการแก้ไขเพิ่มเติมรัฐธรรมนูญแห่งสหรัฐอเมริกาเป็นครั้งแรก (First Amendment of the United States Constitution) ได้อนุญาตให้เดินขบวนและชุมนุมอย่างสันติ โดยเป็นมาตรการหนึ่งเพื่อปลดเปลื้องความเดือดร้อนสาธารณะ